Publication: Magyar Közlöny
Issue: MK-2003-34 (Year: 2003, Number: 34)
Era: 1990-2004
Section: A 2001. évi CXXI. törvény 63. §-ával módosított Btk.
Paragraph Index: 1405

13.Fk.255/2002/7. számú végzésének rendelkezõ részét, az elkobzásról és lefoglalás megszüntetésérõl szóló rendelkezések kivételével, hatályon kívül helyezi; a fk. Orsós Zsolt terheltet a pénzhamisítás bûntettének kísérlete miatt emelt vád alól felmenti, s megállapítja, hogy az ügyben felmerült 9234 (kilencezerkettõszázharmincnégy) forint bûnügyi költséget az állam viseli. INDOKOLÁS A legfõbb ügyész a Bszi. 29. § (1) bekezdésének a) pontja és a 31. § (2) bekezdése alapján a joggyakorlat tovább- 2003/34. szám fejlesztése érdekében, elvi kérdésben, jogegységi eljárás lefolytatását és jogegységi határozat hozatalát indítványozta, annak a jogértelmezési kérdésnek az eldöntésére, hogy bûncselekménynek minõsül-e a tízezer forintot meg nem haladó értékû pénzre elkövetett pénzhamisítás, ha ez a pénz nem váltópénz. A legfõbb ügyész indítványa szerint létezik a gyakorlatban olyan jogértelmezés, amely szerint a Btk. 304. § (1) bekezdése a pénzhamisítás valamennyi formáját, értékhatárra tekintet nélkül, büntetni rendeli. E felfogás indokolása szerint, igaz, hogy a pénzhamisítás legenyhébb, privilegizált esete akkor valósul meg, ha azt váltópénzre vagy kisebb értékû pénzre követik el, s igaz az is, hogy a Btk. 138/A. §-ának a) pontja szerint az érték akkor kisebb, ha tízezer forintot meghalad, de kétszázezer forintot nem halad meg. A kisebb érték megjelölés azonban itt csak a privilegizált eset szerinti minõsítés felsõ határát határozza meg, ugyanis az alapeset megfogalmazásából az következik, hogy a pénzhamisítás minden esetben bûncselekmény, így a kisebb érték alsó határának a bûncselekmény létesülése szempontjából nincs jelentõsége. Mindebbõl az következik, hogy a pénzhamisítás privilegizált esete valósul meg minden olyan esetben, amikor az elkövetési érték egy forint és kétszázezer forint között van. Az ezzel ellenkezõ értelmezés elfogadása azt eredményezné, hogy mivel a pénzhamisításnak nincs szabálysértési alakzata, egy tízezer forintos vagy annál kisebb címletû bankjegy meghamisítása semmi joghátrányt nem vonna maga után; egyetlen váltópénz meghamisítása viszont öt évig terjedõ szabadságvesztéssel lenne büntetendõ. A legfõbb ügyész indítványa ennek a jogértelmezésnek a szemléltetésére ismerteti a Pécsi Városi Bíróság

Source: https://magyarkozlony.hu/hivatalos-lapok/a793ffc3a736c38a7041d1dbdbbb86fb72a7b803/dokumentumok/d96de82f26891e15047c404d15b4358bf9fbb8ab/letoltes